Diari Oficial de la Generalitat Valenciana


Sumari del DOGV 9277, del 14-02-2022 (2022/1141)

RESOLUCIÓ d'11 de febrer de 2022, de la consellera d'Innovació, Universitats, Ciència i Societat Digital, per la qual es nomena Luis Gras García membre del Ple del Consell Valencià d'Universitats i de Formació Superior.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9277

Data del DOGV
:   14-02-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/1141


Data del document
:   11-02-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital
    * Consell Valencià d'Universitats i de Formació Superior

RESOLUCIÓ d'11 de febrer de 2022, de la consellera d'Innovació, Universitats, Ciència i Societat Digital, per la qual es nomena Luis Gras García membre del Ple del Consell Valencià d'Universitats i de Formació Superior. [2022/1141]  
La Llei 4/2007, de 9 de febrer, de la Generalitat, de Coordinació del Sistema Universitari Valencià crea i regula, en el capítol II del títol III, el Consell Valencià d'Universitats i de Formació Superior, i en l'article 25.1.e estableix que el Ple del Consell estarà integrat, entre altres vocals, per un representant de cada consell de govern de les universitats públiques, designat de la manera en què determinen els seus respectius estatuts.  
L'article 26.1 de la mencionada norma legal disposa que els membres del Ple del Consell Valencià d'Universitats i de Formació Superior que no ho siguen per raó del seu càrrec, seran nomenats per la persona titular de la conselleria competent en matèria d'universitats, amb la designació prèvia per l'òrgan corresponent, per un període de quatre anys i podran ser renovats per períodes successius d'igual duració. En cas de produir-se una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
El Consell de Govern de la Universitat d'Alacant, en la seua sessió de 27 de gener de 2022, ha triat Luís Gras García com a representant del Consell de Govern en el Consell Valencià d'Universitats i Formació Superior, en substitució de Juan Francisco Mesa Sanz, la renúncia de la qual va ser comunicada en data 7 de gener de 2022.  
Vist tot això, de conformitat amb el que es disposa en l'article 26.1 de la llei 4/2007, de 9 de febrer, de la Generalitat, de Coordinació del Sistema Universitari Valencià, conformement amb la proposta de la directora general d'Universitats, i en virtut de les competències atribuïdes pel Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital, resolc:  
  
Primer  
Nomenar Luís Gras García vocal del Consell Valencià d'Universitats i de Formació Superior, en representació del Consell de Govern de la Universitat d'Alacant, en substitució de Juan Francisco Mesa Sanz.  
  
  
Segon  
La present resolució farà efecte des de l'endemà de la publicació en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució que posa fi a la via administrativa podrà ser recorreguda potestativament en reposició o bé caldrà plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició ha d'interposar-se davant la consellera d'Innovació, Universitats, Ciència i Societat Digital en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
Alacant, 11 de febrer de 2022.- La consellera d'Innovació, Universitats, Ciència i Societat Digital: Carolina Pascual Villalobos.